Θέμα: Modern Greek Language (Secondary School)
Ερώτηση: Τα έθιμα της Αποκριάς: οι φανοί στην Κοζάνη. Στις Αποκριές υπάρχουν πολλά έθιμα στην Ελλάδα. Ένα από τα πιο φημισμένα είναι οι Φανοί της Κοζάνης. Είναι φωτιές που ανάβουν στις γειτονιές της πόλης και γύρω τους στήνεται γλέντι με χορό και τραγούδι. Το έθιμο στηρίζεται στη συμμετοχή των κατοίκων, καθώς αυτοί τους ετοιμάζουν και πρωταγωνιστούν στο γλέντι με τα παραδοσιακά τραγούδια και τη συνοδεία μουσικών οργάνων. Η καταγωγή του εθίμου βρίσκεται σε αρχαίες ελληνικές και ρωμαϊκές γιορτές. Οι φανοί συμβολίζουν τη λατρεία της φύσης και την αρχή της άνοιξης και της καρποφορίας της γης. Ο Φανός ανάβει κατά τις 8 το βράδυ της Μεγάλης Αποκριάς. Κυρίαρχος είναι ο κορυφαίος τραγουδιστής. Ο κόσμος σχηματίζει έναν κύκλο γύρω από τη φωτιά και τον ίδιο και με ρυθμό επαναλαμβάνουν τα λόγια του χτυπώντας τα χέρια τους και χορεύοντας. Το κέφι αρχίζει να ανεβαίνει σιγά-σιγά, ενώ το κρασί και οι παραδοσιακές πίτες -τα γνωστά "κιχί"- κυκλοφορούν από χέρι σε χέρι. Τα τραγούδια διαδέχονται το ένα το άλλο, άλλοτε γρήγορα και δυναμικά και άλλοτε μονότονα και αργά. Άλλα είναι τραγούδια αγάπης και έρωτα, άλλα εμπνευσμένα από τα κατορθώματα των κλεφτών της Επανάστασης (1821) και άλλα κοροϊδευτικά για άνδρες και γυναίκες. Την Κυριακή της Αποκριάς ανάβουν ταυτόχρονα και οι δεκαπέντε φανοί της πόλης με τον δήμαρχο να δίνει το σήμα στην κεντρική πλατεία. Οι φανοί σβήνουν την επόμενη μέρα, δηλαδή την Καθαρή Δευτέρα, και το γλέντι τελειώνει. Στις Αποκριές χιλιάδες επισκέπτες φθάνουν στην Κοζάνη για να τραγουδήσουν τα τραγούδια των φανών και να χορέψουν μαζί με τους κατοίκους γύρω από τη φωτιά. Ανακτήθηκε 11/01/2021 από https://www.iefimerida.gr/news/255972/ta-ethima-tis-apokrias-se-oli-tin-ellada-mpoyrani-gamos-toy-koytroyli και διασκευάστηκε για τις ανάγκες των εξετάσεων. Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: Όταν ανάβουν οι Φανοί,
Επιλογές:
οι Κοζανίτες και μαζί τους οι επισκέπτες τραγουδούν και χτυπούν παλαμάκια
οι κάτοικοι ψήνουν τις παραδοσιακές πίτες κιχί
οι κάτοικοι και οι επισκέπτες ακούν σιωπηλά τον κορυφαίο τραγουδιστή
Σωστή απάντηση (αριθμός επιλογής, από 0): 0